Solvejfērts

Solvejfērts (angļu: Solway Firth, skotu gēlu: Linne Shalmhaigh) ir Īrijas jūras līcis un Īdenas un Eskas upju kopējs estuārs Lielbritānijas salas rietumu piekrastē. Pie ieejas ap 38 km plats un iestiepjas sauszemē 65 km garumā, atdalot Kambriju Anglijā no Damfrīsas un Gelovejas Skotijā. Līcis sekls, ar plašiem smilšu sēkļiem. Pusdiennakts plūdmaiņas līdz 4 m, plūdmaiņu straumes ātrums 6—8 km/h. Piekrastē vairākas aizsargājamas dabas teritorijas ar kopplatību ap 750 km². Lielākās apdzīvotās vietas piekrastē ir Vērkingtona, Vaitheivena un Silota, bet Īdenas krastos 15 km no ietekas līcī atrodas Kārlaila. Atsauces Ārējās saites Vikikrātuvē par šo tēmu ir pieejami multivides faili. Skatīt: Solvejfērts. Encyclopædia Britannica raksts (angliski)